CELEX: 31978R1853
Language: hu
Date: 1978-07-25 00:00:00
Title: A Tanács 1853/78/EGK rendelete (1978. július 25.) a ricinusmagokra vonatkozó különleges intézkedésekkel kapcsolatos általános szabályok elfogadásáról

Fontos jogi nyilatkozat

|

31978R1853

Hivatalos Lap L 212 , 02/08/1978 o. 0001 - 0003 görög különkiadás: fejezet 03 kötet 22 o. 0082 

		A Tanács 1853/78/EGK rendelete(1978. július 25.)a ricinusmagokra vonatkozó különleges intézkedésekkel kapcsolatos általános szabályok elfogadásárólAZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel a ricinusmagokra vonatkozó különleges intézkedések megállapításáról szóló, 1977. december 19-i 2874/77/EGK tanácsi rendeletre [1] és különösen annak 2. cikke (4) bekezdésére és 3. cikkére,tekintettel a Bizottság javaslatára,mivel a 2874/77/EGK rendelet 2. cikkének (4) bekezdése előírja a támogatásnyújtáshoz szükséges általános szabályok, a támogatásra való jogosultság ellenőrzésére vonatkozó részletes szabályok, valamint azoknak a szükséges feltételeknek az elfogadását, amelyeknek a magfeldolgozó vállalkozásoknak meg kell felelniük, hogy jogosultak legyenek a támogatásra; mivel a rendelet 3. cikke előírja, hogy a világpiaci ár meghatározásának szempontjait meg kell határozni;mivel a világpiaci árat az e piacon legkedvezőbb vásárlási lehetőségek alapján kell meghatározni;mivel az erre vonatkozó számadatoknak a közösségi magvakra a világpiacon tett ajánlatok és a főbb nemzetközi árutőzsdéken jegyzett árak alapján az értékesítési időszak alatt rögzített adatok tekintendők; mivel azonban nem kell figyelembe venni azokat az ajánlatokat, amelyek nem tekinthetők reprezentatívnak a piac valódi tendenciája szempontjából;mivel ha a ricinusmagokra nem állnak rendelkezésre reprezentatív ajánlatok vagy árak, a ricinusmagokra vonatkozó világpiaci árat a feldolgozásukból származó termékek értéke alapján kell meghatározni; mivel ha a Közösségben termelt ricinusmagok értékesítését esetleg veszélyeztetik a ricinusmagok világpiaci ajánlatai és árai, a világpiaci árat a ricinusmagok feldolgozásából származó olaj és olajpogácsa átlagos mennyiségének a feldolgozás költségével csökkentett értéke alapján kell meghatározni; mivel ha a ricinusmagokra, -olajra és -olajpogácsára nem állnak rendelkezésre ajánlatok és árak, a ricinusmag világpiaci árát az irányárral azonos szinten kell meghatározni;mivel a támogatási rendszer megfelelő működésének biztosítása érdekében a világpiaci árat egy közösségi határátkelőhelyre vonatkozóan kell megállapítani; mivel ennek a helynek a meghatározásánál figyelembe kell venni, hogy az mennyire reprezentatív az ilyen magok importját tekintve, ennélfogva erre a célra a rotterdami kikötőt kell választani; mivel az ajánlatokat és az árakat ki kell igazítani, ha azok egy másik határátkelőhelyre vonatkoznak;mivel az elfogadott ajánlatok és árak kiigazítását annak érdekében is el kell végezni, hogy kiegyenlítődjenek az esetleges eltérések az irányár meghatározásánál alkalmazott formai és minőségi szempontoktól;mivel a támogatási rendszer megfelelő működésére tekintettel elő kell írni, hogy a támogatás a Közösségben betakarított és feldolgozott ricinusmagok pontos mennyisége után nyújtható, azon vállalkozásoknak, amelyeknek a készletnyilvántartása lehetővé teszi a feldolgozott közösségi magok ellenőrizhetőségét, ha az ilyen vállalkozások és termelők közötti szerződést annak a tagállamnak az illetékes hivatalához nyújtották be, ahol a magokat termelik;mivel a támogatásra való jogosultság a magok feldolgozásával tekintendő megszerzettnek; mivel azonban elő kell írni, hogy az érdekelt felek a termékek feldolgozása előtt, előre is hozzájuthassanak a támogatáshoz; mivel a csalás megelőzése érdekében biztosítékot kell előírni arra nézve, hogy valóban feldolgozásra kerülnek azok a termékek, amelyekre a támogatást kifizetik;mivel elő kell írni, hogy a termelő tagállam és az a tagállam, amelyben a magokat feldolgozzák, a támogatási rendszer megfelelő működésének biztosítása érdekében alakítsa ki a szükséges ellenőrző rendelkezéseket; mivel az ellenőrző rendelkezéseknek lehetővé kell tenniük különösen a 2874/77/EGK rendelet 2. cikkének (2) bekezdésében szereplő minimálár betartásának ellenőrzését és a támogatás jogosulatlan igénylésének megakadályozását; mivel az ellenőrzés érdekében a tagállamok kölcsönösen segítik egymást;mivel külön rendelkezéseket kell hozni az ellenőrzés biztosításának érdekében arra az esetre, ha a magokat nem abban a tagállamban dolgozzák fel, amelyikben termelték,ELFOGADTA EZT A RENDELETET:1. cikk(1) A ricinusmagokra vonatkozó világpiaci ár meghatározása a 136/66/EGK rendelet 38. cikkében megállapított eljárásnak megfelelően történik.(2) A Közösségből származó magok értékesítésének legreprezentatívabb időszaka folyamán a világpiaci árat időszakosan határozzák meg. Az említett időszak folyamán meghatározott utolsó ár szolgál a gazdasági év fennmaradó időszakában érvényes támogatás meghatározására.(3) A világpiaci ár meghatározásánál csak a világpiacon a (2) bekezdésben említett időszak folyamán tett szállítási ajánlatokat, valamint az ugyanezen időszak folyamán a főbb nemzetközi árutőzsdéken jegyzett szállítási árakat veszik figyelembe.(4) A világpiaci ár meghatározása a tényleges legkedvezőbb vásárlási lehetőségek alapján történik, figyelmen kívül hagyva azokat az ajánlatokat és árakat, amelyek nem tekinthetők reprezentatívnak a tényleges piaci irányzat szempontjából.2. cikkAmennyiben nem áll rendelkezésre a ricinusmag világpiaci árának meghatározására felhasználható ajánlat vagy ár, az árat a világ- vagy közösségi piaci, a ricinusolajra és ricinusolaj-pogácsára vonatkozó ajánlatok és árak alapján határozzák meg. Ebből a célból a Közösségben 100 kilogramm ricinusmag feldolgozásából nyert olaj és olajpogácsa átlagos mennyiségének értékét kell figyelembe venni, a mag olajjá és olajpogácsává való feldolgozása költségének megfelelő összeggel csökkentve azt.3. cikkAmennyiben nincs se olyan ajánlat, se olyan ár, amelyet a ricinusmag világpiaci árának meghatározására lehetne használni, továbbá ha nem állapítható meg az ilyen magok feldolgozásából származó olaj vagy olajpogácsa értéke, a világpiaci ár megegyezik a ricinusmag irányárával.4. cikkA világpiaci árat a Rotterdamba ömlesztve szállított, az irányár meghatározására előírt minőségi követelményeknek eleget tevő ricinusmagra kell meghatározni.Amennyiben az ajánlatok és az árak nem elégítik ki az első bekezdésben meghatározott feltételeket, meg kell tenni a szükséges kiigazításokat.5. cikkA 2874/77/EGK rendelet 2. cikkében biztosított támogatást az ott meghatározott feltételekkel nyújtják az olajkészítés céljából a Közösségen belül betakarított és feldolgozott ricinusmagra vonatkozóan.6. cikk(1) A ricinusmagot feldolgozó vállalkozásoknak akkor nyújtható támogatás:a) ha a 2874/77/EGK rendelet 2. cikk (2) bekezdésében megállapított, továbbá az ugyanezen cikk (5) bekezdésének megfelelően meghatározott feltételeknek eleget tevő szerződést a magok termelési helye szerinti tagállam által erre kijelölt hivatalához benyújtották; ésb) ha az illetékes hatóságtól kérelmezték, hogy vállalja el az olajsajtoló üzemben a ricinusmagok ellenőrzését; ésc) ha a támogatásra való jogosultság ellenőrzése céljából:- külön készletnyilvántartást vezetnek a Közösség területén belül és kívül betakarított magokról, amelyek legalább az általuk raktárba vett ricinusmag mennyiségét és minőségét, beszállításának időpontját, valamint az előállított és kiszállított olaj mennyiségét tartalmazzák,- ha szükséges, rendelkezésre bocsátanak a támogatásra való jogosultság ellenőrzéséhez szükséges minden igazoló okmányt.(2) Amennyiben a mag nem abban a tagállamban kerül feldolgozásra, amelyben termelik, csak akkor nyújtható támogatás, ha a feldolgozó vállalkozás benyújtja a feldolgozás helye szerinti tagállam által erre kijelölt hivatalnak a saját nevében készült, a 10. cikk (3) bekezdésének megfelelő okiratot.7. cikkA támogatás összege megegyezik az azon a napon érvényes összeggel, amikor az érdekelt fél kérelmezi az illetékes hivatalnál, hogy vállalja el a magok ellenőrzését abban az olajsajtoló üzemben, ahol azok feldolgozásra kerülnek.8. cikkA támogatásra való jogosultság a magok olajtermelés céljából történő feldolgozásakor keletkezik. A támogatás azonban előre is kifizethető, ha a terméket már alávetették az ellenőrzésnek, feltéve ha biztosítékot nyújtottak arra, hogy feldolgozásra kerül.9. cikk(1) Az 5. cikkben említett magok súlyának meghatározása és a mintavétel a terméknek az azt feldolgozó olajsajtoló üzembe érkezésekor történik.(2) A támogatás mértékét a súly alapján számolják ki, kiigazítva a ténylegesen megállapított valamint az irányár meghatározásának alapjául szolgáló minőségi előírások által meghatározott nedvesség- és idegenanyag-tartalom között fennálló különbség alapján.10. cikk(1) A termelő tagállamok igazolják, hogy a szerződés kielégíti-e a meghatározott feltételeket.(2) A termelő tagállamok véletlenszerű helyszíni ellenőrzéseket végeznek annak meghatározása céljából, hogy a benyújtott szerződésekben feltüntetett területek megfelelnek-e a valóságnak.(3) A 6. cikk (2) bekezdésének esetében a termelő tagállamban olyan okirat készül, amely igazolja, hogy a szerződés megegyezik a meghatározott feltételekkel, és kimondja, hogy a dokumentumban említett magok támogathatók.(4) Az a tagállam, amelyben az 5. cikkben említett magok feldolgozásra kerülnek, ellenőrzi a magok beérkezését az olajsajtoló üzembe és az ott történő feldolgozást annak biztosítása érdekében, hogy a támogatásnyújtásra csak az arra megfelelőnek minősített magok tekintetében kerüljön sor.(5) Minden egyes tagállam közli a Bizottsággal a (4) bekezdésben előírt ellenőrzés biztosítása érdekében elfogadott rendelkezéseit, még azok hatálybalépését megelőzően.11. cikkA tagállamok kölcsönösen segítik egymást a rendelet alkalmazásában.12. cikkEz a rendelet az Európai Közösségek Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1978. július 25-én.a Tanács részérőlaz elnökJ. Ertl[1] HL L 332., 1977.12.24., 1. o.--------------------------------------------------